**IZVJEŠĆE O RADU UPRAVNOG ODJELA ZA PROSTORNO UREĐENJE,GRADITELJSTVO I OBNOVU U PERIODU OD 1. 1. DO 31. 12. 2023. GODINE**

**(Obrazloženje izvršenja Financijskog plana u razmatranom periodu)**

**OPĆI PRIKAZ POSLOVA UO:**

Upravni odjel za prostorno uređenje, graditeljstvo i obnovu (nastavno u tekstu: UO) je uspostavljen temeljem Odluke o ustroju i djelokrugu upravnih tijela Sisačko-moslavačke županije, donesene na 3. sjednici Županijske skupštine, održane 21. 10. 2021. godine („Službeni glasnik Sisačko-moslavačke županije“, broj 23/21).

Sukladno navedenoj Odluci upravni odjel ima ustrojene dva odsjeka i to:

* Odsjek za prostorno uređenje, graditeljstvo i e-Nekretnine (koji ima ispostave u Novskoj, Glini, Popovači i Hrvatskoj Kostajnici. Ispostava u Hrvatskoj Kostajnici ne radi, već poslove obavlja Ispostava Novska.)
* Odsjek za imovinsko-pravne poslove, stambeno zbrinjavanje i obnovu (ovaj odsjek ima izdvojena radna mjesta u Petrinji, Glini, Novskoj i Kutini).

**OBRAZLOŽENJE RASHODA (ORGANIZACIJSKA KLASIFIKACIJA)**

Obzirom da su poslovi Upravnog odjela uglavnom vezani za izdavanje akta gradnje, prostornog uređenja i e-Nekretnina, te postupke vođenja izrade prostornih planova, kao i poslove rješavanja imovinsko- pravnih poslova i stambenog zbrinjavanja preuzetih od Ureda državne uprave, te da se obim navedenih poslova vidi kroz prihodovnu stanju proračuna (koju vodi Upravni odjel za proračun, financije i javnu nabavu), budući da se izdavanjem akata gradnje, prostornog uređenja i e-Nekretnina ostvaruje dohodak od upravnih pristojbi (dok su rashodi minimalni i odnose se samo na dokumente koje Upravni odjel ne može izraditi sam), u daljnjem tekstu se daje obrazloženje planiranih i realiziranih financijskih sredstava za 2023. godinu, pa tako:

Planirani rashodi razdjela 016 **- glava 01601** – Upravni odjel za prostorno uređenje, graditeljstvo i obnovu za 2023. godinu su bili 27.385,00 EUR-a, dok su isti do 31. 12. 2023. godine realizirani sa 18.757,14 EUR-a.

Ukupno planirana i realizirana sredstva za Razdjel 016 prostorno uređenje, graditeljstvo i obnova čine Upravni odjel (Glava 01601) i javna ustanova Zavod za prostorno uređenje (Glava 01602), pa tako ukupni rashodi su prikazani u tablici:

|  |  |  |  |
| --- | --- | --- | --- |
| **Glava** | **Planirano** | **Utrošeno** | **Obrazloženje** |
| 01601 – Upravi odjel za prostorno uređenje, graditeljstvo i obnovu | 27.385,00 | 18.757,14 | Sredstva su utrošenja za plaćanje izrade Strateške studije utjecaja na okoliš IV. izmjena i dopuna Prostornog plana SMŽ i provedbu postupka strateške procjene utjecaja Plana na okoliš |
| 01602 – Zavod za prostorno uređenje SMŽ | 434.045,00 | 358.947,70 | Obrazloženje daje v.d. ravnateljica Zavoda |
| Ukupno: | 461.430,00 | 377.704,84 |  |

Utrošena sredstva razdjela 01601 su troškovi izrade Strateške studije utjecaja na okoliš IV. Izmjena i dopuna Prostornog plana Sisačko-moslavačke županije i troškovi provedbe javnog uvida i rasprave Za Plan i Stratešku studiju.

Stavke proračuna Upravnog odjela i utrošak s istih je prikazan u tablici u nastavku, pa tako:

|  |  |  |  |
| --- | --- | --- | --- |
| **Stavka proračuna** | **Planirano** | **Utrošeno** | **Obrazloženje** |
| R2633-2 | 26.545,00 | 17.917,70 | Troškovi izrade Strateške studije po ugovoru s izrađivačem - IRES Ekologija d.o.o. iz Zagreba; ovlašteni izrađivač studije, sukladno Zakonu o zaštiti okoliša; po ugovoru KLASA:351-04/22-03/02, URBROJ:2176-02-22-2 od 31.5.2022. godine.  (ukupno po ugovoru 135.000 kn s PDV-om odnosno preračunato u EUR-e 17.917,70). |
| R2633-3 | 840,00 | 839,56 | Troškovi javnog uvida i rasprave te rada stručnog povjerenstva za stratešku procjenu. Trošak od 346,75 EUR-a je trošak objave javnog uvida u Večernjem listu, a ostalo su troškovi rada članova Povjerenstva za stratešku procjenu utjecaja Plan na okoliš, sukladno članku 5. Odluke o osnivanju i imenovanju povjerenstva. |

Planirani iznos od 434.045,00 EUR-a je iznos planiran za rad Zavoda za prostorno uređenje SMŽ, te je isti realiziran u iznosu 358.947,70 EUR-a, a obrazloženje za realizaciju proračuna Glave 01602 Zavod za prostorno uređenje daje v.d. ravnateljica Zavoda.

|  |
| --- |
| **RAZDJEL 016**  **GLAVA 01601 - UPRAVNI ODJEL ZA PROSTORNO UREĐENJE, GRADITELJSTVO I OBNOVU** |
| **Program 1001 - Dokumenti prostornog uređenja** |
| **Cilj programa** je osnažiti institucionalne kapacitete za strateško i prostorno planiranje, te osigurati zakonske i prostorne mogućnosti za gospodarski, ekonomski, kulturni i drugi razvoj Županije, sukladno zakonskim propisima i prostorno-planskoj dokumentaciji, te kroz rješavanje imovinsko – pravnih odnosa i stambenog zbrinjavanja osigurati uspješan razvoj županije i poboljšanje standarda njezinih građana.  Ovaj program obuhvaća i izradu i donošenje novih prostornih planova, odnosno izmjene i dopune istih. Program obuhvaća poslove na vođenju postupaka, te donošenje rješenja iz područja prostornog uređenja i gradnje, imovinsko-pravnih poslova i stambenog zbrinjavanja, predlaganje županu izdavanja suglasnosti na prostorne planove JLS-a, vođenje postupaka izrade i donošenja akata prostornog uređenja u nadležnosti županije i dr. (Izdavanje akata je propisano zakonom, a provodi se po zahtjevu stranaka te se za isto naplaćuje upravna pristojba, a što predstavlja prihod županije).  Ovaj program obuhvaća i postupke vođenja registra e-Nekretnina, izdavanja informacija i izvadaka, te izradu Plana približnih vrijednosti nekretnina na području SMŽ, a za potrebe procjene vrijednosti nekretnina koje se prodaju, unajmljuju i sl.  Provedba programa prati se kroz broj izdanih akta, izrađenih dokumenata, pa je tako tijekom 2023. godine (do 31. 12. 2023. godine) izdano ukupno akta prostornog uređenja i gradnje. Što se tiče procjene vrijednosti nekretnina tijekom 2023. izdano je ukupno 269 izvadaka iz Baze podataka, te je obrađeno 180 elaborata (novih) i održano je 30 sjednica Procjeniteljskog povjerenstva.  U proračunu su za ovaj program planirana sredstva za izradu dokumenata prostornog uređenja u iznosu od 27.385,00 EUR-a i sva sredstva su iz proračuna županije, a utrošena su kako slijedi:   * S pozicije R2633 za izradu IV. Izmjena i dopuna prostornog plana Sisačko-moslavačke županije planirana sredstva od 6.000 EUR-a nisu utrošena, jer je plan izradio Zavod za prostorno uređenje SMŽ, pa nije bilo dodatnih troškova za izradu Plana iz pozicije Upravnog odjela.      * Na poziciji R2633-3 su planirana sredstva za troškove provedbe javnog uvida i rasprave , te troškove provedbe postupaka strateške procjene utjecaja Plana na okoliš i odnose se na naknadu članovima Povjerenstva – planirani iznos od 850,00 EUR-a. Članovima povjerenstva za ocjenu Strateške studije utjecaja na okoliš IV. Izmjena i dopuna prostornog plana SMŽ, sukladno Odluci o osnivanju i imenovanju Povjerenstva KLASA:351-03/21-04/02 , URBROJ: 2176-02-22-60 od 7. travnja 2022. godine (točka 5. Odluke), isplaćena je naknada za rad u iznosu od 322,80 EUR-a (odnosno za 6 članova koji imaju pravo na naknadu isplaćeno je po 53,08 EUR-a), a za objavu u Večernjem listu javnog uvida i rasprave je utrošeno ukupno 346,75 EUR-a, tako da je s navedene pozicije utrošeno ukupno 839,56 EUR-a.   Povjerenstvo za stratešku procjenu je održalo dvije sjednice u ožujku i srpnju 2023. godine, te je doneseno mišljenje, sukladno članku 21. Uredbe o procjeni utjecaja strategije, plana i programa na okoliš (NN 3/17), a čime je rad Povjerenstva završio.   * Sredstva s pozicije R2633-2 su sredstva planirana i realizirana za izradu Strateške studije utjecaja na okoliš IV. izmjena i dopuna Prostornog plana SMŽ. Studija je završena te je isplaćen cjelokupni iznos po ugovoru s izrađivačem strateške studije – tvrtkom IRES Ekologija d.o.o. iz Zagreba (ugovor KLASA:   IV. izmjene i dopune Prostornog plana Sisačko-moslavačke županije su donesene na sjednici 22. prosinca 2023. godine.  Učinkovita realizacija programa se prati kroz praćenje ostvarenja zadanih ciljeva, pa tako:   * Povećana je razina kvalitete pruženih usluga – planirano je izdavanje najmanje 65 građevinskih dozvola, a u 2023. godini izdano je 228 građevinskih dozvola (dakle 4x više od planiranog) a ukupan broj izdanih akata prostornog uređenja i gradnje u 2023. je bio 2653 (planirano je 200 mjesečno tj. 2400 na godišnjoj razini, a u 2023. je izdao ukupno 2653 akata s time da u navedenom broju nisu uračunata rješenje o izvedenom stanju, dokumenti koji se vode kroz sustav CIS-a). Obzirom na izneseno smatra se da se program učinkovito provodi. * Brža dostupnost podataka i kvalitetnija opremljenost je ostvarena jer stranke mogu putem sustava e-Građanina podnositi zahtjeve i pratiti tijek rješavanja istih. * Izvješće o stanju nekretnina na području SMŽ u 2022. je doneseno i objavljeno na internetskim stranicama SMŽ.   Na temelju navedenih rezultata može se smatrati da se program uspješno provodi, a planirana sredstva od  27.385,00 EUR-a su utrošena u iznosu od 18.757,14 EUR-a tj. u iznosu od 69 % od planiranog, a razlog ovakvog utroška sredstava je činjenica da je Upravni odjel dio poslova odradio sam, te nije bilo potrebno utrošiti sva sredstva. |

|  |
| --- |
| **RAZDJEL 016**  **GLAVA 01602** |
| **IZVJEŠTAJ O IZVRŠENJU FINANCIJSKOG PLANA ZA 2023. GODINU**  **ZAVODA ZA PROSTORNO UREĐENJE SISAČKO - MOSLAVAČKE ŽUPANIJE** |

Ukupni prihodi i rashodi poslovanja Zavoda u 2023. godine iznose:

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2022. €** | **Izvorni plan 2023. €** | **Tekući plan 2023. €** | **Izvršenje 2023. €** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** |
| **6 Prihodi poslovanja** | **326.674,26** | **337.678,75** | **403.418,75** | **421.376,36** | **104,45%** |
| **7 Prihodi od prodaje nefinancijske imovine** | **0,00** | **0,00** | **0,00** | **0,00** |  |
| **UKUPNI PRIHODI** | **326.674,26** | **337.678,75** | **403.418,75** | **421.376,36** | **104,45%** |
| **3 Rashodi poslovanja** | **295.805,26** | **354.600,92** | **315.103,65** | **281.832,86** | **89,44%** |
| **4 Rashodi za nabavu nefinancijske imovine** | **13.241,63** | **13.604,08** | **118.841,35** | **78.707,43** | **66,23%** |
| **UKUPNI RASHODI** | **309.046,89** | **368.205,00** | **433.945,00** | **360.540,29** | **83,08%** |
| **VIŠAK / MANJAK** | **17.627,37** | **-30.526,25** | **-30.526,25** | **60.836,07** | **-199,29%** |
| **B. RAČUN ZADUŽIVANJA / FINANCIRANJA** |  |  |  |  |  |
| **8 Primici od financijske imovine i zaduživanja** | **0,00** | **0,00** | **0,00** | **0,00** |  |
| **5 Izdaci za financijsku imovinu i otplate zajmova** | **0,00** | **0,00** | **0,00** | **0,00** |  |
| **NETO ZADUŽIVANJE** | **0,00** | **0,00** | **0,00** | **0,00** | **0,00%** |
| **UKUPNI DONOS VIŠKA / MANJKA IZ PRETHODNE(IH) GODINA** | **0,00** | **0,00** | **0,00** | **0,00** |  |
| **VIŠAK / MANJAK IZ PRETHODNE(IH) GODINE KOJI ĆE SE POKRITI / RASPOREDITI** | **0,00** | **30.526,25** | **30.526,25** | **0,00** | **0,00%** |
| **VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA** |  |  |  |  |  |
| **REZULTAT GODINE** | **17.627,37** | **0,00** | **0,00** | **60.836,07** | **0,00%** |

**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA**

**Obrazloženje općeg dijela izvještaja o izvršenju proračuna**

Izvještajem za 2023. godine prikazuje se realizacija prihoda i rashoda Zavoda ukupno te realizacija po programima i projektima u odnosu na sredstva planirana Financijskim planom Zavoda za prostorno uređenje Sisačko-moslavačke županije za 2023. godinu.

**Obrazloženje ostvarenja prihoda i rashoda, primitaka i izdataka u izvještajnom razdoblju**

**Obrazloženje ostvarenja prihoda**

Od planiranih sredstava za 2023. godinu u iznosu 403.418,75 eura Zavod je tijekom 2023. prihodovao sredstva u iznosu od 421.376,36 eura, odnosno 104,45 % od plana. Od toga je prihodovano 270.956,90 eura iz Proračuna Sisačko-moslavačke županije, 23.648,47 eura vlastitih prihoda od izvršenih radova, 61,98 eura od kamata ostvarenih u 2023. godini, 122.118,15 eura od Ministarstava i fondova Europske unije te 4.590,86 eura iz ostalih prihoda (povrat školarine i jamstvo za ozbiljnost ponude).

**Obrazloženje ostvarenja rashoda**

Sredstva su utrošena po programima i projektima, sukladno Financijskom planu Zavoda za 2023. godinu. Vlastiti prihodi utrošeni su za materijalne troškove pri izradi prostornih planova, nabavu uredske opreme i računalnih programa.

**Obrazloženje prenesenog viška iz prethodne godine**

Preneseni višak sredstava iz prethodne godine u iznosu od 30.526,25 EUR nije iskorišten.

**Obrazloženja posebnog dijela izvještaja o izvršenju proračuna**

**Obrazloženje izvršenja aktivnosti i projekata**

|  |  |
| --- | --- |
| **P01** | **Glavni program: Javna uprava i administracija** |
| **1001** | **Program: Izvršna uprava i administracija Zavoda** |

**Zakonska osnova za uvođenje programa -**Zakon o prostornom uređenju (NN 153/13, 65/17, 114/18, 39/19, 98/19, 67/23)

**Djelokrug rada zavoda**

Zavod za prostorno uređenje Sisačko-moslavačke županije (u daljnjem tekstu: Zavod) osnovan je temeljem Zakona o prostornom uređenju i gradnji („Narodne novine", broj 76/07, 38/09, 55/11, 90/11 i 50/12) kao javna ustanova za obavljanje djelatnosti prostornog uređenja Sisačko-moslavačke županije.

Djelatnost Zavoda utvrđena je Zakonom o prostornom uređenju i obuhvaća: izradu, odnosno koordinaciju izrade i praćenje provedbe prostornih planova područne razine, izradu izvješća o stanju u prostoru, vođenje informacijskog sustava prostornog uređenja i upravljanje istim u okviru njegovih ovlasti, pripremu polazišta za izradu, odnosno stavljanje izvan snage prostornih planova užih područja, pružanje stručne savjetodavne pomoći u izradi prostornih planova lokalne razine, izradu prostornih planova uređenja gradova i općina, generalnih urbanističkih planova, urbanističkih planova uređenja od značaja za Državu, odnosno Županiju te obavljanje stručno analitičkih poslova iz područja prostornog uređenja, ako to zatraži nadležno Ministarstvo ili Župan i druge poslove u skladu sa Zakonom o prostornom uređenju i Statutom Zavoda.

U okviru redovne djelatnosti planiraju se sredstva za plaće i doprinose, materijalne i financijske rashode i nabavu uredske opreme, namještaja i računalnih programa.

**Opći cilj**

Unaprjeđenje sustava prostornog uređenja u Sisačko-moslavačke županiji, efikasnost i pravodobnost izrade dokumenata prostornog uređenja i drugih dokumenata iz nadležnosti Zavoda te osiguravanje prostorno planskih pretpostavki za gospodarski razvitak Županije.

**Posebni ciljevi**

Daljnje unaprjeđenje sustava prostornog uređenja u Sisačko-moslavačke županiji, kroz kvalitetu i pravodobnost izrade prostornih planova čije je donošenje u nadležnosti Sisačko-moslavačke županije te gradova i općina; nastavak i daljnje poboljšanje suradnje s jedinicama lokalne samouprave kroz postupak savjetodavno stručne suradnje Zavoda u izradi prostornih planova iz njihove nadležnosti, kroz davanje mišljenja na konačne prijedloge prostornih planova uređenja gradova i općina, generalnih urbanističkih planova i urbanističkih planova uređenja s Prostornim planom Sisačko-moslavačke županije i zakonskim propisima, kao i kroz sudjelovanje u samoj izradi prostornih planova te izradi izvješća o stanju u prostoru; daljnja uspostava geoportala i sustava dokumentacije prostora koja se sastoji od donesenih prostornih planova, planova u izradi, stručnih i geodetskih podloga, studija i projekata s čitavog područja Sisačko-moslavačke županije; podrška Ministarstvu na uspostavi Informacijskog sustava prostornog uređenja.

**Pokazatelji uspješnosti programa**

Realizacija Programa odvijala se kroz aktivnosti na izradi i praćenju provedbe prostornih planova područne (regionalne) i lokalne razine, izradi izvješća o stanju u prostoru, stručnih analitičkih poslova, ažuriranju informacijskog sustava prostornog uređenja te kontinuiranom suradnjom sa jedinicama lokalne samouprave. Dovršene su IV. izmjene i dopuna prostornog plana uređenja općina Sunja, IV. izmjene i dopune i prostornog plana uređenja općina Martinska Ves, IV. izmjene i dopune Prostornog plana Sisačko-moslavačke županije i VI. izmjene i dopune Prostornog plana Sisačko-moslavačke županije. Izrađeno je izvješće o stanju u prostoru Grada Kutine za prethodno četverogodišnje razdoblje, započeta je izrada Izvješća o stanju u prostoru Sisačko-moslavačke županije za proteklo četverogodišnje razdoblje i nastavljeni radovi na analitičkim poslovima stanja u prostoru Parka prirode Lonjsko polje za potrebe izrade izmjena i dopuna Prostornog plana Parka prirode Lonjsko polje. Također, Program se realizirao kroz izdavanje mišljenja na konačne prijedloge prostornih planova uređenja gradova i općina, daljnju uspostavu sustava dokumentacije prostora, obradu prostornih planova za informacijski sustav prostornog uređenja, kao i kroz druge redovne aktivnosti Zavoda utvrđene Planom rada za 2023. godinu.

|  |  |
| --- | --- |
| **A100001** | **Aktivnost: Redovna djelatnost JU Zavod za prostorno uređenje SMŽ** |

**Ishodište i pokazatelji na kojima se zasnivaju izračuni i ocjene potrebnih sredstava**

Stvarni troškovi iz prethodnih godina i održavanje postojećih standarda. Rashodi za zaposlene u Zavodu planirani su prema broju zaposlenih i planiranom popunjavanju radnih mjesta predviđenih Pravilnikom o radu Zavoda. Materijalni i financijski rashodi planirani su prema prijašnjim troškovima neophodnim za rad Zavoda.

**Razlozi odstupanja od planiranih vrijednosti**

Povećanje prihoda iz nenadležnog proračuna iznosi 181,40 % u odnosu na prošlo izvještajno razdoblje - šifra 63, a u svrhu provođenja projekta izrade projektne dokumentacije sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima.

Prihodi od vlastitih usluga uvećani su za 11,16 % u odnosu na prošlu godinu - šifra 66, a prihodi iz nadležnog proračuna smanjeni su za 10 % - šifra 67

Sredstva planirana za rashode za poslovanja utrošena su svega 89,44% zbog smanjenog broja djelatnika i neulaganja u uredsku opremu (jer nije došlo do preseljenja na novu lokaciju) U prvom kvartalu godine Zavod je napustilo tri djelatnika.

|  |  |
| --- | --- |
| **A100003** | **Aktivnost: Izrada i razvoj geoportala** |
| Opis programa | U svrhu razvoja i modernizacije struke u području prostornog uređenja, uspostavljen je Geoportal Sisačko-moslavačke županije koji predstavlja aplikaciju kao jedinstveno, odnosno središnje mjesto pristupa prostornim podacima za cijelo područje županije. Planirana sredstva namijenjena su za nastavak pružanja usluga na uspostavi, vođenju, i održavanju Geografskog informacijskog sustava (GIS-a) prostornog uređenja za područje Sisačko-moslavačke županije.  U razmatranom razdoblju izvršeno je redovno ažuriranje postojećih slojeva te je implementirana novodonesena prostorno planska dokumentacija.  Geoportal je nadograđen sa novim slojevima: tipologija krajobraza SMŽ, infrastruktura (struja, nafta i plin) i vodozaštitna područja.  Ishodište i pokazatelji na kojima se zasnivaju izračuni i ocjene potrebnih sredstava su stvarni troškovi iz prethodnih godina i održavanje postojećih standarda. Materijalni i financijski rashodi planirani su prema prijašnjim troškovima neophodnim za funkcioniranje geoportala. |
| Razlozi odstupanja od planiranih vrijednosti | Sredstva namijenjena održavanju geoportala će biti iskorištena u drugom dijelu godine na zakupnine, održavanje i ažuriranje web preglednika na području Sisačko-moslavačke županije. |

**POSEBNI IZVJEŠTAJI O IZVRŠENJU PRORAČUNA**

**Izvještaj o korištenju sredstava Europske unije**

|  |  |
| --- | --- |
| **T100006** | **Tekući projekt:** **Digitalna transformacija i zelena tranzicija** |

Sukladno Ugovoru s Ministarstvom regionalnog razvoja i fondova Europske unije Zavod provodi projekt pod nazivom: “Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima“, referentni broj:C2.1.R2.I1.323.

Na osnovi provedenog postupka Javne nabave za usluge izrade specifikacija i tehničkih rješenja za projekt " Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima" koji je objavljen u Elektroničkom oglasniku javne nabave 17.03.2023 (ev. broj nabave 5/23 JN), kao ekonomski najpovoljnija ponuda odabrana je ponuda u iznosu od 53.650 EUR. bez PDV-a, odnosno 67.062,50 EUR s PDV-om tvrtke GDi d.o.o. Zagreb, Baštijanova 52a, OIB 95032181708. Temeljem sklopljenog Ugovora o nabavi usluge izrade specifikacija i tehničkih rješenje izrađene su tehničke specifikacije i tehnička rješenja za izradu sveobuhvatne i jedinstvene "Digitalne platforme o konstrukcijskim svojstvima građevina za upravljanje katastrofama i rizicima". Od Ministarstva regionalnog razvoja i fondova Europske unije Zavod je dobio povrat

plaćenih sredstava za izrađeni elaborat, umanjen za iznos isplaćenog predujma od 8.230,89 eura.

**Izvještaj o zaduživanju na domaćem i stranom tržištu novca i kapitala**

Sukladno članku 85. Zakona o proračunu („Narodne novine", broj 144/21), posebni izvještaj u polugodišnjem izvršenju financijskog plana proračunskog korisnika je izvještaj o zaduživanju na domaćem i stranom tržištu novca i kapitala. U izvještajnom razdoblju, od 1.1. do 31.12.2023. Zavod za prostorno uređenje Sisačko-moslavačke županije nije se zaduživao na domaćem i stranom tržištu novca i kapitala.